## Стратегия за развитие на 117. СУ “Св. св. Кирил и Методий“

**за периода от 2016/2017 учебна година до 2020/2021 учебна година**

**І. АНАЛИЗ НА СЪСТОЯНИЕТО НА УЧИЛИЩЕТО:**

**Кратки исторически данни:**

Първата училищна сграда в гр. Бухово е построена в първите години след Освобождението през 1881г. със средства на родолюбивия буховчанин Недялко Гьошев Витков. Той е член на Софийския окръжен съвет и успява да издейства постановление за строеж. По-късно се заменя с нова, по-обширна сграда за нарасналите по брой и духовни нужди буховчани. Настоящата основна сграда на 117. СУ е открита тържествено през 1954г. с името на светите солунски братя. На 1. юни 1966г. с Указ на Президиума на Народното събрание училището е преименувано на името на най-известния буховчанин – летецът изтребител през Втората световна война Никола Ангелков Бонев, а изконното му име „Св. св. Кирил и Методий“ е върнато през 1992г. Седем години по-късно училището става средно общообразователно съгласно Заповед РД 14-75 от 27.07.1999г. на МОН, но за пръв път прием е направен през 2000г. Днес училището продължава да обучава ученици от І до ХІІ клас. През 2007г. като филиал към него е присъединено 158. ОУ „Цанко Церковски“ в кв. Сеславци. Така днес 117. СУ „Св. св. Кирил и Методий“ има основна огромна сграда в гр. Бухово и малка модерно обзаведена сграда филиал в кв. Сеславци и в стратегията за своето бъдещо развитие залага обновяване на материално-техническата база и привличане на повече ученици и в двете селища с цел да се съхрани искрата на просвещението в тях.

|  |  |  |
| --- | --- | --- |
| **Учебна година** | **Брой ученици** | **Брой паралелки** |
| 2015/2016 | 305 | 18 |
| 2014/2015 | 314 | 18 |
| 2013/2014 | 322 | 18 |
| 2012/2013 | 305 | 18 |

През същите тези учебни години състоянието на персонала е следното:

|  |  |  |  |  |
| --- | --- | --- | --- | --- |
| **Учебна година** | **Непедагогически персонал** | **Педагогически персонал** | **Образователно- квалификационна степен на педагог. персонал** | **ПКС и научна степен** |
| 2015/2016 | 8,5 | 28,5 | Бакалавър | V-3,ІV-3 |
| 2014/2015 | 8,5 | 27,5 | Проф.бакалавър | V-2,ІV-3 |
| 2013/2014 | 8,5 | 26,5 | Магистър | V-2,ІV-3 |
| 2012/2013 | 8,5 | 26,5 |  | V-2,ІV-3 |

| **Вътрешни фактори** | **Външни фактори** |
| --- | --- |
| **СИЛНИ СТРАНИ** | **ВЪЗМОЖНОСТИ** |
| - Квалифициран педагогически персонал, работещ в условията на толерантност и партньорство в мулти-етническа среда.- Успешна реализация на план-приема на ученици. - Поддържане на относително постоянен брой ученици в последните години, което осигурява и финансова стабилност на училището в условията на делегиран бюджет и изградена система за финансово управление и контрол.- Учениците се обучават по доказали своята ефективност училищни учебни планове, отговарящи на техните интереси- Добра успеваемост на учениците на външно оценяване, олимпиади, конкурси, ДЗИ.- Добри традиции в чуждоезиковото обучение в гимназиален етап чрез ежегодното им включване в международни обмени във Франция, Германия, Русия, което дава възможност за пряка комуникация между младежите- Много добри традиции при работата с учениците със СОП, съвместно с ресурсен учител- Добра материална база – две самостоятелни сгради със сменена дограма, но с належаща необходимост от саниране на сградата в гр. Бухово, физкултурен салон в гр. Бухово и адаптирано помещение в кв. Сеславци, училищен бюфет- Работещо училищно настоятелство „Добро за нашите деца“, което е добър партньор на училищното ръководство в грижата за децата и материалната база- Осигурена целодневна организация на учебния ден в начален етап в двете селища- Осигурени възможности на ученическото самоуправление да осъществява собствени идеи- Наличие на голям библиотечен фонд в гр. Бухово- Съвместна работа по проекти на учители и ученици, чрез които се осигурява обновването на МТБ и осмисляне свободното време на учениците. | - Предоставяне на все по- качествено образование.- Включване на учителите в различни форми на квалификация чрез средствата на делегирания бюджет с оглед на тяхното професионално развитие- Подпомагане на новоназначени специалисти чрез определяне на наставници- Грижа от страна на ръководството за спазване прават аи задълженията на учителите чрез контролната дейност на директора и на зам.-директора по учебната дейност- Стимулиране и награждаване на заслужилите учители и ученици. - Засилени мерки за контрол на отсъствията и успеха на учениците с разработена стратегия за превенция и програма към нея. - Тенденция към нарастване броя на учениците, което показва, че училището е привлекателно не само за гражданите от двете селища, но също така и за околните в район Кремиковци- Утвърждаване на традиции и символи на училището.- Добра съвместна работа с местната власт, читалищата в двете селища, Дом на културата – гр. Бухово , местния бизнес и други институции- Продължаване на традицията за съвместна работа с френската неправителствена организация „Кап-а-сите“ за продължаване на участието на младежи от училището в международни обмени- Обновяване на спортните игрища в училищния двор в гр. Бухово и изграждане на фитнес площадка в кв. Сеславци на мястото на съборените стари сгради за осигуряване на възможности за спорт и здравословен начин на живот за учениците на 117. СУ- Създаване на адекватно видеонаблюдение на училищната собственост в гр. Бухово и кв. Сеславци от Дирекция „Сигурност“ към СО със съдействието на район Кремиковци за опазване и съхраняване на училищното имущество и за сигурността на персонала и учениците |
|  **СЛАБИ СТРАНИ** | **ОПАСНОСТИ И РИСКОВЕ** |
| - Влиянието на демографската криза в страната и мобилността на населението в двете селища на район Кремиковци- Нарастване на броя на ученици, които живеят в нездрава семейна среда- Недостатъчно ефективно партниране с родителите- Липса на ефективно видеонаблюдение в гр.- Бухово и кв. Сеславци за опазване на училищното имущество- Липса на физическа охрана в учебно време за децата в кв. Сеславци- Проблами с енергийната ефективност и разходването на голямо количество течно гориво през отоплителния сезон в гр. Бухово поради остарялата отоплителна инсталация- Липса на електрическа инсталация в гр. Бухово, отговаряща на съвременните изисквания за енергийност- Нарастване на липсата за мотивация за учене, както и допускане на безпричинно отсъствие от училище от все по-малките класове на прогимназиалния етап на основната образователна степен | - Недостиг на финансиране.- Намаляване броя на учениците поради тяхната мобилност и стремеж на семействата да се обучават в столицата- Намаляване на мотивацията за професионално развитие в образователната сфера у педагогическия персонал- Затруднения в осъществяването на приема, който в условията на ЗПУО ще изисква прием след седми и след десети клас- Закриване на филиала в кв. Сеславци поради ниска раждаемост в селището и неразбиране от страна на гражданите му, че е важно съхраняването на училището като духовен и културен център |

**ІІ. СТРАТЕГИИ И ПРИОРИТЕТИ В РАЗВИТИЕТО НА 117. СУ „СВ. СВ. КИРИЛ И МЕТОДИЙ“ ДО 2020 ГОДИНА:**

**МИСИЯ:**

 1.Съхраняване на 117. СУ „Св. св. Кирил и Методий“ в сегашния си вид като образователна институция в гр. Бухово с филиал в кв. Сеславци, която поддържа високо качество и ефективност на цялостния образователен процес в съответствие с изискванията на ЗПУО и „Европа 2020“, както и на всички поднормативни актове, за да отговори на предизвикателствата на времето, в което живеем.

 2. Осигуряване на интелектуално, емоционално, социално, духовно-нравствено и физическо развитие на всеки ученик в съответствие с потребностите, възрастта и способностите му не само чрез образователния процес, но и чрез други форми – участие на училището в Национални програми и проекти, сътрудничество с институции, изграждане на позитивни партньорски отношения с родителите, УН „Добро за нашите деца“ и Обществения съвет..

 3. Осигуряване на възможности за придобиване на основно и средно образование, както и на удостоверение за завършен първи задължителен гимназиален етап чрез мотивиране за постигане на образователни резултати и по-нататъшна личностна и професионална реализация и активен граждански живот в съвременното европейско общество.

 4. Подобряване на състоянието на материалната база с приоритет в гр. Бухово, където проблемите са повече, включително подобряване на спортната база и изграждане на модерна библиотечна зала.

 5. Изграждане на стабилни партньорства и на взаимоотношения на толерантност и разбирателство с местната власт, културните и гражданските институции.

 6. Изграждане на личности, възпитани в дух на родолюбие и патриотизъм, с модерно виждане за света и с висока степен на конкурентоспособност, така че да превърнем България в просперираща европейска държава.

**ВИЗИЯ:**

1. 117. СУ „Св. св. Кирил и Методий“ ще запази своя облик и традиции. То ще се развива като неспециализирано средно училище със следните етапи и степени на образователна подготовка:
* Основна образователна степен с начален етап /І-ІV клас/ и прогимназиален /V-VІІ клас/
* Първи задължителен гимназиален етап - VІІІ – Х клас
* Средно образование с профил „хардуерни и софтуерни науки“ – ХІ и ХІІклас

2. Постигането на качествен образователен процес ще бъде реализирано с помощта на висококвалифицирани педагози, които имат съвременно мислене и могат успешно да приложат стандартите на новия ЗПУО.

 3. С автономията, която позволява новият ЗПУО, ще се разработят съвременни програми за факултативни и избираеми форми за придобиване на компетентности в съответствие с потребностите и интересите на учениците.

 4.Прилагане на различните форми на обучение, заложени в новия ЗПУО – самостоятелна, индивидуална, дистанционна и комбинирана, с цел да се отговори на потребностите и да се даде достъп до образование, както и за да се предотврати преждевременно отпадане и ранно напускане на училище.

 5. Продължаващо модернизиране на учебната и спортната база за постигане на заложените в нашата мисия приоритети и в двете сгради на училището.

 6. С цел да се отговори на изискванията за създаване на приобщаващо и подкрепящо образование, ще се осигури екип от висококвалифицирани специалисти: психолог, ресурсен учител, логопед, екип, който ще направи оценка и ще осъществи допълнителна подкрепа на деца и ученици, имащи необходимост от приобщаване и социализация.

 7. Ще се изработи Съвместно с Обществения съвет Етичен кодекс на училищната общност, в създаването на който ще участват ПС и ученическото самоуправление.

 8. Ще продължи осъществяването на целодневна организация на учебния процес като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.

 9. Ще продължи работата активно по програма „Еразъм +“ на Европейския съюз, като се създаде цялостна организация, в която ще бъдат включени ученици и техните семейства, педагози, представители на Обществения съвет и на местните общности.

 10. В следващия **4-годишен** период ще продължи изграждането на навици за здравословен начин на живот, като се запази целодневната лекарска грижа, както и традиционните форми на работа. Ще продължат ежегодните профилактични прегледи на децата в първи и втори клас, силанизацията на зъбите, провеждането на беседи с подрастващите за промените, които настъпват в човешкото тяло. Училището ще кандидатства с проект през 2017г. в Столична община в подкрепа на инициативата „София – Европейска столица на спорта 2018г.“ за да отгледа не само образовани, но и здрави млади хора.

 11. Ще се реновират футболно, баскетболното и волейболното игрище в гр. Бухово, а през 2017г. училището ще кандидатства в ПУДОС с проект за „Фитнес междучасие“ в училищния двор в кв. Сеславци..

 12. Наличното книжно богатство в училищната библиотека ще се преустрои в модерна и отговаряща на технологичните изисквания на времето библиотечна зала.

 13. За да се възпитават учениците в дух на родолюбие, ще задълбочим и разширим инициативите, свързани с миналото и фолклорните традиции на гр. Бухово и кв. Сеславци, на нашата столица София и на родината ни .

 14. Ще се засили присъствието на ученическото самоуправление в дейностите на училището. Негови представители ще участват в заседания на Педагогическия съвет за вземане на решения за ученическата униформа, въведена към настоящия момент само като елемент, в размера на междучасията, в кандидатстването на училището по проекти и др. Ръководството и педагогическата колегия ще се съобразяват с предложенията на ученическото самоуправление за различни иновации, които да направят 117. СУ още по-привлекателно за младите хора.

**ЦЕННОСТИ И ПРИОРИТЕТИ В РАЗВИТИЕТО:**

- Високо развитие на: родноезиковата подготовка, чуждоезиковата подготовка, подготовката в областта на информационните технологии и подготовката по всички други предмети.

- Формиращо оценяване и самооценяване.

- Обучение в сътрудничество между основните партньори в училищната общност – ученици, учители и родители.

- Висок професионализъм на педагогическия екип.

~~-~~ Ефективна управленска дейност

- Добро взаимодействие със социалната среда и държавните и обществените организации, свързани с проблемите на образованието и възпитанието на младите хора.

- Продължаване, обогатяване и утвърждаване на традиции и ритуали в училищния живот.

**ГЛАВНА ЦЕЛ НА СТРАТЕГИЯТА**

**-** Издигане на качеството на процеса на обучение за постигане на ДОС.

- Поставяне на ученика в центъра на цялостната педагогическа дейност в училищната общност.

- Поставяне на ученика в отговорна активна позиция при овладяване на знанията, формиране на различни компетентности по различните учебни предмети и развитие на умения за учене през целия живот.

- Практическа приложимост на изучаваното учебно съдържание и използване на методите за обучение чрез активни дейности.

- Използване на различни форми за мотивиране на персонала.

- Обогатяване на материалната база, съхраняване на сградния фонд и допълнително финансиране.

**РЪКОВОДНИ ПРИНЦИПИ В ДЕЙНОСТТА НА УЧИЛИЩНАТА ОБЩНОСТ**

- Разширяване на автономността на субектите в училище.

- Хуманизация на процеса на образование.

- Иновативност и творчество.

- Толерантност и позитивна етика.

**ІІІ. ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА**

- Чрез средства от бюджета на училището.

- Чрез средства от Училищното настоятелство, благотворителни инициативи на учениците.

- Чрез кандидатстване по проекти.

- Чрез дарения и други начини за осигуряване на собствени приходи

**ІV.ПЛАН ЗА ДЕЙСТВИЕ С ФИНАНСИРАНЕ:**

|  |  |  |  |
| --- | --- | --- | --- |
| **№** | **Дейност** | **финансиране** | **срок** |
| 1. | Изработване и утвърждаване на цялостна концепция за провеждане на образователния процес – учебен план и програми, Етичен кодекс, методически обединения и комисии, план-прием, целодневно обучение. | Делегиран бюджет | до 15.09. на всяка година |
| 2. | Обновяване и оборудване на класни стаи и кабинети за пролуинтернатни групи в начален курс. | Делегиран бюджет и външно финансиране | септември 2016 г. |
| 3. | Подновяване на асфалтовата настилка в гр. Бухово на футболното, баскетболното и волейболното игрище | Делегиран бюджет и район Кремиковци | септември 2016 г. |
| 4. | Изготвяне и защитаване на проект за необходимо спортно оборудване за „фитнес междучасие“ в двора на филиала в кв. Сеславци | Кандидатстване по проект пред ПУДОС | септември2017 г. |
| 5. | Изграждане на специализиран кабинет за приобщаващо и подкрепящо образование. | Делегиран бюджет | септември 2017 г. |
| 6. | Саниране на сградата в гр. Бухово с подмяна на ел. и отоплителна инсталация | Столична община и район Кремиковци | септември 2018 г. |
| 7. | Осигуряване на възможности за квалификация на професионалното развитие на педагогическите кадри, необходима за тяхната професионална сфера и предстоящото атестиране | Делегиран бюджет и самофинансиране | постоянен |
| 8. | Стриктно спазване на създадената система за финансово управление и контрол на изпълнението на делегирания бюджет | Не е необходимо | постоянен |
| 9. | Ремонтни дейности за поддръжка на наличната материална база | Дарения и делегиран бюджет | постоянен |
| 10. | Участие в квалификационни форми на педагогическия състав. | Делегиран бюджет, синдикати, община | постоянен |
| 11. | Разработване, спечелване и реализиране на национални и европейски проекти. | Фондове на ЕС, община, дарения | постоянен |
| 12. | Продължаване на работата по програми „Училищен плод“, „Училищно мляко“ и др.проекти вкл. за интеграция на деца от други етноси | Министерство на земеделието и Министерство на образованието, МОН | постоянен |
| 13. | Продължаване на сътрудничеството с френската НПО „Кап-а-сите“ във Франция за провеждане на ежегодни младежки международни обмени | ЕП „Еразъм +“ | постоянен |
| 14. | Продължаване на традицията за провеждане на благотворителни Коледни и Великденски базари и набиране на средства за БЧК | Дарения | всяка учебна година |
| 15. | Стимулиране на учениците да участват в олимпиади, състезания и конкурси, да получават високи резултати в НВО и ДЗИ, за да развиват успешно своята личностна реализация | Делегиран бюджет, самофинансиране | през всяка учебна година |
| 16. | Провеждане на традиционен училищен спортен празник, участия в районни и общински спортни състезания,както и в турнира по футбол на Кока-Кола | Делегиран бюджет, 129 ПМС | постоянен |
| 17.  | Изграждане на видеонаблюдение в двете сгради на училището в гр. Бухово и кв. Сеславци за по-добро опазване на материалната база | Дирекция „Сигурност“ към СО и район Кремиковци | учебна 2017 – 2018 година  |
| 18. | Популяризиране на училището в район Кремиковци чрез добрите си практики и образователни резултати за привличане на ученици в първи и втори гимназиален етап | Делегиран бюджет, самофинансиране | постоянен |

**Стратегията за четиригодишното развитие на 117. СУ „Св. св. Кирил и Методий“ е приета на заседание на Педагогическия съвет с Решение № 8 от 1. септември 2016г.**